### Beslutningstema

Det skal besluttes, om forslag til Kommuneplantillægnr. 152-420 og forslag til Lokalplan nr. 185-420, Boligområde ved Boldershøj, Simon Berg skal sendes i offentlig høring.

Timmy Overgaard behandles i Teknik- og Miljøudvalget og kommuneplantillægsdelen i Klima-, Vækst- og Udviklingsudvalget.

### Sagsfremstilling

Kommuneplantillægget er udarbejdet for at danne et opdateret plangrundlag for udarbejdelse af forslag til Lokalplan nr. 185-420. Lokalplanområdet er beliggende mellem Boldershøj, Ron Simonsen og [adresse], hvor der også bliver vejadgang fra.

Lokalplanen og kommuneplantillægget er udarbejdet for at give mulighed for etablering af gode boligforhold i form af tæt-lav bebyggelse til seniorvenlige boliger og bofællesskaber tæt på købmanden.

Området er i dag omfattet af tre kommuneplanrammer, der udlægger området til boligområde, rekreativt område og centerområde. Formålet med kommuneplantillæget er at ændre de eksisterende kommuneplanrammer, så området kan anvendes til tæt-lav boligbebyggelse til seniorvenlige boliger. Lokalplanen har udover fastlæggelse til anvendelse ligeledes til formål at sikre mulighed for etablering af fælles faciliteter for området.

Planforslaget er blevet screenet i henhold til Miljøvurderingsloven. Det er vurderet, at der ikke skal foretages en miljøvurdering af planforslaget. Denne beslutning har været i forhøring ved berørte myndigheder indtil den 31. maj 2024.

Efter planlovens hierarki må der ikke vedtages en lokalplan, før der ligger en godkendt kommuneplanramme, da en lokalplan ikke må være i modstrid med kommuneplanens rammer og retningslinjer. Kommuneplanen og tillæg til kommuneplanen har ingen retsvirkning, men gælder fra det øjeblik, den er vedtaget og offentliggjort.

### Lovgrundlag

Planloven

Miljøvurderingsloven

### Indstilling Fagchefen for Plan og Udvikling indstiller,

|  |  |
| --- | --- |
| at | forslag til kommuneplantillægget sendes i 8 ugers offentlig høring sammen med forslag til lokalplanen for samme område, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 10. juni 2024, pkt. 8:

Indstillingen anbefales.

Beslutning fra Teknik- og Miljøudvalget, 11. juni 2024, pkt. 18:

Indstillingen anbefales.

Beslutning fra Økonomiudvalget, 20. juni 2024, pkt. 17:

Indstillingen anbefales.

Åse Sørensen og Lennarth Holst deltog ikke i mødet.

### Beslutning

Indstillingen godkendt.